google/wiki40b huggingface dataset:
Seskar

Seskar (russ.: Сескар, svensk: Seitskär, finsk: Seiskari) er en liten russisk øy i den østlige del av Finskebukten. Øya hører til Kingisepp rajon i Leningrad oblast og ligger 80 km vest for Sankt Petersburg.
Før 1944 var Seitskär en finsk utøy. Seitskär var egen kommune under Viborgs län. Kommunen hadde et areal på 4,2 km², og folketallet var 688 i 1939.
Elisabeth Helmer

Politisk aktiv

Helmer var en aktiv kvinnesaksforkjemper. Hun var medlem av Grimstad bystyre og en av stifterne av Landskvindestemmeretsforeningen avdeling Grimstad.

Fotosamling

Helmers fotografier befinner seg i dag ved Aust-Agder museum og arkiv i Arendal. Helmer tok både portrettbilder, samt by- og landskapsbilder fra Grimstad-området. Hennes fotografier er en del av Fløistadsamlingen, som omfatter arbeidene til flere Grimstad-fotografer.
9P140 URAGAN

9P140 «URAGAN» er en sovjetisk rakettkaster i kaliber 220 millimeter som ble tatt i bruk i 1975. Hovedkonstruktør var Aleksander Nikitovitsj Ganitsjev, og basismodellen er montert på kjøretøyet ZIL-135. Våpenet er sammensatt av 16 rør som er ladet med raketter og blir avfyrt som en salve på 20 sekunder. Hver rakett veier 280 kilo, og det trengs 4 mann til å operere våpenet.
Dion R. Holm-demningen

Dion R. Holm-demningen er en demning med et vannkraftverk (tradisjonelt elvekraftverk) i Tuolumne County, delstaten California i USA. Anlegget ligger ved en sideelv til elven San Joaquin River. Kraftverket har en installert produksjonskapasitet på 166 MW, fordelt på to turbiner.
Kylie (album)

Albuminformasjon

Kylie nådde nummer to på UK Albums Chart den 10. juli 1988, og nådde førsteplass for fire uker den 21. august 1988 og ytterligere to uker den 13. november 1988. Kylie ble sertifisert sju ganger platina i Storbritannia og har solgt 7,5 millioner eksemplarer på verdensbasis. Albumet solgte 1,8 millioner eksemplarer i 1988 og ble det årets mest solgte album. Kylie var det første albumet av en kvinnelig solo artist til å overstige salget av to millioner i Storbritannia og er etter 58. mest solgte album gjennom tidene. Albumet nådde også Top 10 i Tyskland, Norge og Sveits, og solgte 143 627 eksemplarer i Sverige. Kylie nådde nummer femtitre på Billboard 200 i USA. Kylie er for tiden hennes mest suksessrike album i New Zealand, nådde førsteplass og bo på albumlistene i 53 uker.

Singler

Den første singelen, «The Loco-Motion», ble utgitt 4. juli 1987 kun i Australia. Den tilbrakt sju uker på førsteplass på den australske singellista, og var den mest solgte singelen i Australia på 1980-tallet. Ellers i verden ble den gitt ut som albumets tredje singel og kom på førsteplass på den britiske og den canadiske singellista, mens den fikk 3.-plass på Billboard Hot 100 i USA.
«I Should Be So Lucky» ble utgitt 29. desember 1987, og nådde førsteplass i Australia og Storbritannia. Den tredje singelen «Got to Be Certain» nådde førsteplass i Australia, og ble moderat suksess i resten av verden, og nådde nummer to i Storbritannia for tre uker. Singelen «Je Ne Sais Pas Pourquoi» nådde nummer to i Storbritannia, og «It's No Secret» ble utgitt som singel i Australia, Nord-Amerika og Japan.
Paraplanodes

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt på Filippinene.
Per Ongstad

Utdanning

Ongstad fullførte examen artium ved Sortland kommunale realskole og gymnas på reallinjen (1953). Han gikk siden Luftvernartilleriets befalsskole (1954), tok Pedagogisk seminar (1959) og ble Cand. real. med hovedfag i matematikk (1966).

Yrkeskarriere

Ongstad arbeidet som adjunkt ved Stokmarknes kommunale høgre allmennskole (skoleåret 1963/64) og ved Kongensgate ungdomsskole, Kristiansand (1964-1967).
Fra august 1966 ble Ongstad engasjert av Universitetsbiblioteket i Oslo (UBO) for å utrede mulig bruk av datamaskiner i bibliotekets arbeid. Ongstad rekrutterte studenter til det som etter hvert ble en egen avdeling ved UBO, Planavdelingen. Avdelingen utarbeidet på hans initiativ en norsk versjon av MARC (NORMARC) og datasystemer for produksjon av nasjonalbibliografier og samkataloger. Disse var basert på standarder (f.eks. standard Fortran og MARC) som viste seg meget robuste i langt tidsperspektiv. Han var sentral ved innføring av ISBN i Norge.
Ongstad deltok ved opprettelsen av Norsk komité for informasjon og dokumentasjon (NORINDOK) og var sekretær for den i perioden juni 1970 til august 1973. NORDINDOK satte på initiativ av Ongstad ned et utvalg for å utrede opprettelsen av Norsk dokumentdata (DD). 
Ongstad ledet utvalget og ble fra 1.september 1973 engasjert som forskningssjef og daglig leder av DD. Norsk dokumentdata  rekrutterte bibliotekarer, hovedfagsstudenter i informatikk og forskere som viste interesse for kombinasjonen IT og bibliotek. DDs virksomhet var knyttet til forskning, utvikling, oppdrag og utdanning forankret i dokumentasjonsteorien.
Ongstad tok også initiativ til og ledet et hovedfagskurs i informatikk ved Universitetet i Oslo med bibliotek som innretning (Bibliotek fra et EDB-synspunkt).
Ongstad var gjesteforsker ved Harvard, Program on Information Resources Policy i 1980-81.
Virksomheten ved Norsk dokumentdata ble i 1983, etter forslag fra Ongstad, videreført ved Statens bibliotek- og informasjonshøgskole dels som forsknings- og oppdragsavdeling BRODD, dels som et to-årig påbyggingsstudium for bibliotekarer (VU). Ongstad ble ansatt som høgskoledosent ved studiet. Hans faglige utvikling av studiet førte etter hvert til at studiet ble godkjent som masterutdanning ved Høgskolen i Oslo og Akershus.

Offiser

Ongstad er vernepliktig offiser i Luftforsvaret med kapteins grad, og er dekorert med Verneidrettsmedaljen og Organisasjonsmedaljen.

Sportsmann

Skyting
Ongstad har vunnet 4 kongepokaler (1957, 1959, 1960, 1962) og er Nordisk offisersmester (1957).
Som freelance medarbeider for skytterstoff i avisa Nationen tok han i 1958 initiativet til den landsomfattende skytterkonkurransen  Nationens Landsskyting. Han utarbeidet regler og opplegg for den første konkurransen i 1959 som samlet 7 200 deltakere og ledet konkurransen fram til 1961.
Bridge
Ongstad er stormester i bridge og har utarbeidet bridgemeldingsspråket Streamline som forvaltes av Bridgeteoretisk forening.
Friidrett
Ongstad er veteran-norgesmester på 400 meter baneløp (2014).
Michal Kadlec

Landslaget

Kadlec var med i den tsjekkiske troppen til Fotball-EM 2008 i Sveits og Østerrike. Han ble tatt ut igjen til Fotball-EM 2012 i Polen og Ukraina.
Han ble tatt ut i Tsjekkias EM-tropp til EM i Frankrike 2016.
Løren

Løren er et strøk i Oslo.

Avgrensning

Strøket deles i to av Store ringvei (Ring 3):
Den sørvestlige delen tilhører Bydel Grünerløkka (1163 innbyggere) og er avgrenset av Sinsenveien i vest, Alnabanen i sør og ringveien i nord og øst.
Området nordøst av ringveien tilhører Bydel Bjerke, og har Økern Torgvei i øst, Løren Idrettspark m/skole i nord, og Spireaveien og Kvistveien i vest.
Dermed grenser strøket til Sinsen i vest og nordvest, Refstad i nord, Økern i øst, og Frydenberg og Hasle i sør.

Historie og bebyggelse

Inntil nylig var Løren dominert av industri, kontorer og Løren leir. I 1999 blei leiren solgt, og det er etter det satt i gang ei større boligutbygging på området, Lørenbyen. Også en del andre områder er omregulert til bolig. 
I perioden 2008–2013 bygges Lørentunnelen til erstatning for Ring 3 mellom Økern og Sinsen, og dette vil frigjøre ytterligere arealer.
Lørenbanen, en ny T-baneforbindelse mellom Sinsen på Ringbanen og Økern på Grorudbanen, ble åpnet 3. april 2016. Strekningen fikk en ny stasjon, Løren. Denne ligger i tunnel og har fått adkomst fra Peter Møllers vei.
Løren har navn etter Løren gård, som lå der krysset mellom Lørenvangen og Lørenfaret er i dag. Navnet (Løyrin – leirr-vin) betyr leirholdig eng. 
Av industri og større handel som fortsatt finnes i området er Axellus (produserer Møllers tran), Norturas anlegg og 07 gruppen.
Løren skole blei oppretta i 1891.
Federal Open Market Committee

Federal Open Market Committee (FMOC) er en komité i det amerikanske sentralbanksystemet Federal Reserve System. Den har ansvaret for å utforme og gjennomføre pengepolitikken i USA gjennom blant annet handel med statsobligasjoner og fastsette federal funds rate (renten som forretningsbanker må betale for lån fra Fed). FMOC er også ansvarlig for å ta seg av Federal Reserves handler på utenlandske valutamarkeder. Denne innsatsen koordineres også med det amerikanske Finansdepartementet.
FOMC gir retningslinjer for operasjoner av Federal Reserve System i utenlandske valutamarkeder, men enhver intervensjon i utenlandske valutamarkeder er koordinert med Finansdepartementet, som har ansvar for å formulere USAs politikk med hensyn til dollarkursen.

Medlemskap i FOMC

Federal Open Market Committee ble etablert ved en statutt ved del tolv i United States Code. Komiteen består av tolv medlemmer med stemmerett: de syv medlemmene ved Federal Reserve Board og presidentene for fem av de tolv Federal Reserve Banks. Presidenten ved Federal Reserve Bank of New York sitter alltid i komiteen, og de andre presidentene tjener ett-årlig terminer på roterende basis. De roterende setene er fylt fra de følgende fire gruppene av banker, en bankpresident fra hver gruppe: Boston, Philadelphia, og Richmond; Cleveland og Chicago; Atlanta, St. Louis, og Dallas; og Minneapolis, Kansas City, og San Francisco.
Alle Reserve Bank-presidentene, selv de som i dag ikke er stemmeberettige medlemmer av FOMC, er tilstede i komitémøter, deltar i diskusjoner og bidrar til komiteens assessment av økonomien og politiske muligheter. Komiteen møtes åtte ganger i året, omtrent hver sjette uke.
Highland Park (Michigan)

Historie

Området som skulle bli Highland Park startet som en liten jordbruksgrend på et stort høydedrag, rundt 10 km nord for Detroit tidlig på 1800-tallet. I 1818 ble området kjøpt av dommer Augustus B. Woodward og han grunnla landsbyen Woodwardville i 1825. Utviklingen av stedet feilet. En annen dommer, Benjamin F.H. Witherell, sønn av høyesterettsjustitiariusen i Michigan James Witherell, prøvde på det samme i 1836, men også denne planen feilet.
Innen 1873 fikk bosetningen et postkontor under navnet Whitewood. Etter en rekke nedleggelser og åpninger av postkontoret ble bosetningen til slutt gitt landsbystatus under navne Highland Park i 1889.
Etter at bygningen av Fordfabrikken i Highland Park i 1909, økte innbyggertallet dramatisk bare noen få år senere da Henry Ford åpnet det første samlebåndet ved fabrikken sin i Highland Park for produksjon av T-Ford. Highland Park fikk bystatus i 1918 for å beskytte sine skattepliktige, inkludert den suksesfulle Fordfabrikken fra Detroits stadig utvidende grenser.
I 1944, ble Davison Freeway, verdens første moderne motorvei åpnet, og gikk gjennom sentrum av byen. Veien ble forøvrig fullstendig rekonstruert og bredet ut for å øke traffikksikkerheten mellom 1996 og 1997. Ford Motor Company stengte fabrikken sin i Highland Park på slutten av 50-tallet og i de siste tiårene har byen opplevd mange av de samme problemene som Detroit, nedgang i folketall og skattepliktige og samtidig en økende gatekriminalitet. Fraflyttingen av hvite folk (også kalt White Flight) fra byen akselererte etter 12th Street Riot-opptøyene i 1967 i Detroit. Byen ble hovedsakelig bosatt av afro-amerikanere og fattig innen 80-tallet.
En gang rik på tre, ble byen kalt «City of Trees», men med almesjuken på 70-tallet ble mange av trærne hogd ned.
Byen har de siste årene vært under statlig administrasjon p.g.a. store økonomiske problemer.
Kristoffer Ajer

Landslaget

12. mars 2018 ble han tatt ut i sin første landslagstropp for Norge i kampene mot Australia (23. mars) og Albania (26. mars).
23. mars 2018 fikk han sin første landskamp for Norge mot Australia.
Vivo

Vivo (fullt navn: Vivo bokhandel AS) var en kjede av 20 (i 2014) norske bokhandler, geografisk spredt fra Finnsnes i nord til Mandal i sør. Historisk hadde butikken røtter tilbake til 1860-årene og opprettelsen av Lutherstiftelsen. Navnet var lenge Lutherstiftelsens Bokhandel, men endret i 1989 navn til Bok & Media og i 2014 til Vivo.
Foruten skjønnlitteratur, papirartikler, hobbyartikler og «vanlige» bokhandelartikler, er det utvalget av kristen litteratur, musikk og teologiske fagbøker som var Vivos kjennetegn og forretningskonsept.
Vivo bokhandel AS var tilsluttet Fri Bokhandel SA, en sammenslutning av 85 (i 2014) frittstående, mindre bokhandlere i Norge. Fri Bokhandel ble stiftet i 1998 og omsetter totalt for ca. 400 millioner kroner i året – hvilket utgjør omkring 6 % av omsetningen for alle landets bokhandlere.
2. mai 2016 sendte Kristelig Pressekontor (KPK) ut en nyhetsmelding om at kjeden begjærte seg konkurs. 13. mai 2016 ble det kjent at Norli-kjeden og Bjarøy AS hadde kjøpt Vivo.
Norsk Revyfaglig Senter

Norsk Revyfaglig Senter er et nasjonalt fagsenter for revy som ligger på Høylandet i Nord-Trøndelag, der også Norsk revyfestival – NM i revy, arrangeres. Fagsenteret ble opprettet i 1990.
Prosopocoilus zebra

Utseende

En middelsstor (hannene 21-60 millimeter), kraftig, blank hjortebille, gul eller oransje med variable, svarte tegninger. Store hanner har kraftige, lange, krumme kjever med noen få tenner, hos mindre hanner er kjevene korte og knivformede. Hodet har en vag, V-formet tverrkjøl i den bakre delen, pannen foran er bredt, U-formet innbuktet. Antennene har en tre-leddet vifte. Pronotum er betydelig bredere enn langt, rundet. Hunnen er mindre enn hannen, uten forstørrede kjever, svært blank, svart med mørkrøde kanter. Hodet er grovt og kraftig punktert. Arten kjennes lett på sitt "harlekin"-utseende som skiller den fra alle andre hjortebiller.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten er vidt utbredt i Sørøst-Asia fra Myanmar i vest til Java i øst.
Jernbaneulykken på Sjursøya 2010

Hendelsesforløp

Onsdag 24. mars 2010 rundt klokken 13.15 begynte et sett med 16 jernbanevogner å rulle ukontrollert under skifting på Alnabru. Trafikkstyringssentralen valgte å lede vognsettet i retning Sjursøya, langs Loenga–Alnabrulinjen, hvor det sporet av og rullet gjennom en bygning på terminalområdet ved Sjursøya.
Ifølge politiet omkom tre personer i ulykken, mens fire personer ble skadet. Vognsettet på 16 vogner tilhørende CargoNet skal ha stått parkert på Alnabru godsterminal i påvente av bruk senere på dagen. Vognsettet rullet nedover fra Alnabru (ca. 90 moh.), langs Loenga–Alnabrulinjen og ned til Sjursøya havneterminal. På det meste skal vognsettet ha hatt en fart på 90–140 km i timen. Ifølge NRK forsøkte Jernbaneverket å spore av toget ved hjelp av en sporsperre, uten å lykkes.

Ulykkesrapport

Den 3. mai 2010 ble den foreløpige ulykkesrapporten lagt frem av Statens havarikommisjon for transport. Den slo fast at uklarheter mellom togpersonalet på Alnabru var en utløsende årsak. Det var en «uklarhet mellom skiftelederen og togekspeditøren» som fikk godsvognene til å rulle. Skiftelederen skal ha løsnet bremsene på vognene i tro om at de var koblet til et skiftelokomotiv, noe de ikke var. Da det løpske toget først ble oppdaget, hadde det skiftet til spor A5, ett av to spor på Alnabru godsterminal som ikke har forbindelse til et såkalt «nødspor». Deretter var det ingen barrierer i nærheten som kunne stoppe ferden til det løpske vognsettet. Menneskelig svikt blir dermed ansett som hovedårsaken til ulykken.

Strafferettslig etterspill

Statsadvokaten i Oslo ila Jernbaneverket en bot på 15 millioner kroner og CargoNet en bot på sju millioner kroner. CargoNet vedtok ikke boten, og måtte møte i Oslo tingrett tiltalt for bl.a. uaktsomt drap. CargoNet benektet skyld. Oslo tingrett dømte CargoNet til en bot på seks millioner kroner, men frifant CargoNet for grov uaktsomhet.

Lignende ulykker

En tilsvarende ulykke skjedde i 1981 da løpske godsvogner fra NSB sporet av ved broen over Loenga, kun 100 meter fra Sjursøya. En episode med løpske godsvogner fra CargoNet inntraff også på terminalområdet ved Trondheim sentralstasjon den 28. januar 2010, men denne episoden endte kun med materielle skader.
Nettball under Stillehavslekene 1966

Nettball under Stillehavslekene  1966. Nettball var en av flere sporter som var med i de andre Stillehavslekene som ble arrangert i Nouméa i Ny-Caledonia i perioden 8. til 18. desember 1966. Det var en turnering kun for damer.
Cunderdinia

Levevis

Larvene lever i jorda, der de eter røtter. De voksne billene flyr om dagen.

Utbredelse

Slekten er utbredt i Australia.
Anne Nyutstumo

Kunstnerisk virke

Anne Nyutstumo var skuespiller i frigruppen Tramteatret fra 1976 til 1986, det vil si så lenge gruppen bestod. Deretter arbeidet hun som sufflør ved Nationaltheatret fra 1987 til 1989.
I 1989 etablerte hun frigruppen A/S Dameteater & Søn sammen med Kine Hellebust og Liv Aakvik. De utviklet flere forestillinger som de turnerte med, og knyttet til seg ulike mannlige kolleger til å fylle plassen som «og Søn». A/S Dameteater og Søn var i virksomhet fra 1989 til 1994.
Nyutstumo spilte også i flere tv-serier, blant annet NRKs dramaserie Vestavind.
Etter årene i A/S Dameteater og Søn ble Anne Nyutstumo ansatt ved Hedmark Teater. Hun var skuespiller i oppsetningene Barn på boks, Trilogien i Domkirkeruinene, Himmelske lyster og Rovdyr.
I 2010 ble Teater Innlandet åpnet. En av det nye teaterets oppsetninger het To Kerrs Pink og en Mandel, og hadde Anne Nyutstumo på rollelisten. Etter noen års fravær vendte hun tilbake til Teater Innlandet i 2013. Pippi Langstrømpe var det første stykket hun spilte i etter returen. I denne forestillingen var hun både tyv og fin frue. Deretter hadde hun en viktig rolle som den vakre og mystiske kvinnen i teaterinstallasjonen Drømmecontainer’n. Hun gjennomførte 189 forestillinger på turné i Hedmark og Oppland med Drømmecontainer'n. Etter denne maratoninnsatsen ble det oppdaget at hun var alvorlig syk. Drømmecontainer'n ble hennes siste oppsetning.
Berliner Ballade

Handling

Filmenes rammefortelling foregår i år 2048 hvor filmpublikum gis muligheten til å se tilbake til "fortiden" 100 år tidligere og finne ut hvordan vanlige folk lever i år 1948. Handlingen følger Otto Normalforbruker, en forhenværende Wehrmacht-soldat spilt av Gert Fröbe som må returnere til sivil-livet og finne husly, arbeid og kjærlighet i ruinene av det okkuperte Berlin.
Hi-Fi Klubben

Historie

Kjeden ble startet i Danmark i 1978 av Peter Lyngdorf i Århus. Han begynte selv å importere produkter fra en rekke produsenter, først Cerwin Vega høyttalere. Fra starten av vare det kun mulig å kjøpe produkter via postordre, direkte fra lager. På grunnlag av responsen åpnet han så demorom i Århus og København hvor man kun fikk lytte på produktene, ikke kjøpe dem, de ble sendt fra lager direkte til kunden. 
Interessen for kjeden spredde seg slik at både nordmenn og svensker reiste til Danmark for å handle. I Sverige ble NAD Svenska AB startet opp i 1982 med et sortiment på 15 NAD produkter. Fire år senere, i 1986, ble navnet forandret til Sveriges Hi-Fi Klubb og sortimentet utvidet betraktelig. Danmarks Hi-Fi Klubb begynte etterhvert å få mange medlemmer med postadresse i Norge, og i 1987 åpnet Danmarks Hi-Fi Klubb i Oslo. Peter Lyngdorf kjøpte lageret til Erling Neby AS og overtok agenturene. Også den danske kjeden Audioscan ble kjøpt opp i 1989, og flere andre agenturer kom til. Alle varer gikk etterhvert fra et sentral lager i Danmark direkte til de skandinaviske butikkene. Omsetningen i Norge økte fra ca 20 millioner i 1987 til over 100 millioner i 1993, mens antall butikker ble utvidet til mer enn 10 utover på 90-tallet. På 90-tallet hadde Hi-Fi Klubben en svært liten administrasjon samt stor grad av egeninnsats rundt alle deler av driften av konseptet. Hver butikk hadde også egen service avdeling. 
Per desember 2016 har HiFi Klubben 101 butikker i Danmark, Norge, Sverige, Tyskland og Nederland.
Naoki Sakai

Japans herrelandslag

Naoki Sakai spilte én landskamp for Japans herrelandslag.
Operation Quicksilver

Operation Quicksilver var en serie på 18 amerikanske prøvesprengninger av atomvåpen, utført ved Nevada Test Site i 1978 og 1979. Denne operasjonen var etterfølgeren til Operation Tinderbox, og forgjengeren til Operation Cresset.
Älvsered

Älvsered er et tettsted i Falkenberg kommune i Hallands län i Västergötland i Sverige. Det ligger rundt 50 kilometer nord for Falkenberg. I 2010 hadde tettstedet 433 innbyggere.
NM i svømming utendørs 1976

NM i svømming utendørs 1976 ble arrangert i Fredrikstad 30. juli - 1. august 1976.
Åndelig oppfølger

En åndelig oppfølger, er oppfølgeren til enten et videospill, en film, en roman, en tegneserie, et teaterstykke eller en TV-serie. Istedenfor å være en typisk oppfølger, deler gjerne åndelige oppfølgere sjanger, tema, stil og ofte også samme forfatter, uten å fortsette på en tidligere historie. Ordet åndelig oppfølger brukes som oftest angående videospill.

Grunner til at det lages åndelige oppfølgere

Forfattere av det originale innholdet, beholder ikke alltid opphavsretten på innholdet. Dette fører ofte til at det ikke blir mulig å lage en oppfølger. For å komme seg rundt dette problemet, kan forfatteren lage et nytt produkt med innhold som ligner på det originale produktet, altså en åndelig oppfølger.
Ved andre tilfeller, kan en åndelig oppfølger bli laget når originalproduktet endte opp som en flopp. Å lage en vanlig oppfølger til en flopp, kan føre til at folk ikke vil kjøpe oppfølgeren, basert på den negative erfaringen med det første produktet. Ved å gi det originale produktet et nytt navn og forandre på innholdet (men alikevell beholde samme sjanger, tema og/eller stil), så vil ikke folk lenger forbinde det med originalproduktet, og det nye produktet blir kanskje derfor en større suksess enn det en vanlig oppfølger ville blitt.
Aegus (Paraegus) lansbergei

Utseende

En nokså liten, avlang og litt flat, halvblankt mørkbrun til svart hjortebille. Oversiden er tett og kraftig punktert hos begge kjønn. Hannens kjever er kraftige men ikke særlig lange, med en tann nær roten og en kort tann i den ytre delen. Pannen er ganske lite innbuktet i midten, hodet er utvidet bak fasettøynene med en kort, utstående tverrkjøl. Pornotum er avrundet rektangulært. Dekkvingene er jevnbrede med kraftig punktstriper, ganske tett og nokså kraftig punkterte ved roten, langs ytterkanten og sømmen, mens de tre-ffire stripemellomrommene i midten har ganske få punkter hos hannen, hos hunnen er hele overflaten av dekkvingene tett punktert. Hunnen ligner hannen bortsett fra at hode og kjever er mindre, pronotum mer rundet, og oversiden tettere punktert.

Levevis

Som de fleste andre hjortebiller lever larvene i morken, død ved.

Utbredelse

Arten er utbredt på de små Sundaøyene.
Arneberg (Åsnes)

Arneberg er et område i Åsnes kommune, Hedmark. 
Arneberg var før en del av Hof kommune, men etter oppdelingen av kommunen i 1849, da Hof ble delt i Våler og Åsnes, ble Arneberg tilhørende Åsnes kommune. Arneberg er et område på begge sidene av Glomma, og ligger rett sør for tettstedet Flisa og nord for Kirkenær. Arneberg-området er mest kjent for mye jordbruksvirksomhet, med hovedfokus på poteter og korn samt tømmer. Gården Aanmoen ligger på Arneberg. Arneberg har en kirke som er underlagt Solør, Vinger og Odal prosti. Arneberg stasjon på Solørbanen er nedlagt, og stasjonsbygningen ble revet i 1992.
Arneberg har eget postnummer, som er 2266. Arneberg er også et mye brukt etternavn.
Politikk i Hitra

Historie

Fra 1837 bestod Hitra formannskapsdistrikt av dagens kommuner Hitra og Frøya. Frøya skilt ut som egen kommune med 3 949 innbyggere 1. januar 1877. 
Fillan med 2 241 innbyggere ble skilt fra Hitra den 1. januar 1886. Sandstad ble senere skilt ut fra Fillan som egen kommune 1. juli 1914 med 947 innbyggere. Kvenvær med 1 157 innbyggere ble skilt ut fra Hitra kommune 1. januar 1913. Den gjenværende kommunen Hitra hadde etter fradelingen 1 439 innbyggere og fortsatte som egen kommune, men med øyas navn.
Dagens kommune ble etablert ved kommunesammenslåingen 1. januar 1964, der de tidligere kommunene Hitra, Fillan, Sandstad og Kvenvær kommuner etablerte den nye Hitra kommune. Den nye storkommunen fikk et innbyggertall på 4 611 og Fillan ble valgt som nytt kommunesenter der det ble bygd kommuneadministrasjon, barne-, ungdoms- og sentralskole og svømmehall.